**Kevin Labanc** (s. 12. joulukuuta 1995 Staten Island, New York, Yhdysvallat) on yhdysvaltalainen jääkiekkoilija, joka pelaa NHL-joukkue San Jose Sharksissa. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

Slovakialaisille maahanmuuttajavanhemmille New Yorkissa syntynyt Labanc pelasi kauden 2009–2010 New Jersey Colonnialsin junioreissa ja kauden 2010–2011 MetJHL- ja AtJHL-juniorisarjoja New Jersey Rocketsissa. Kesällä 2011 hänet varasi sekä Des Moines Buccaneers 37. pelaajana USHL:n varaustilaisuudessa että Barrie Colts 103. pelaajana OHL:n varaustilaisuudessa. Labanc pelasi kaksi seuraavaa kautta kuitenkin Yhdysvaltain maajoukkueen kehitysohjelman mukana pelaten mm. USHL:ää. Hänen oli tarkoitus mennä Notre Damen yliopistoon vuonna 2014, mutta Labanc kuitenkin perui suunnitelmansa ja siirtyi kaudeksi 2013–2014 Barrie Coltsin OHL-joukkueeseen. Hänen tulokaskautensa toi siellä runkosarjassa tehot 11+24=35. Labanc pelasi kauden aikana myös CCM/USA Hockey All-American Prospects Gamessa.

San Jose Sharks varasi Labancin kuudennella kierroksella 171. pelaajana NHL:n varaustilaisuudessa 2014. Kaudella 2014–2015 hänen tehonsa OHL:ssä nousivat lähes kolminkertaisiksi tulokaskaudesta. Labanc oli tehoilla 31+76=107 Barrie Coltsin paras syöttäjä ja toiseksi paras pistemies Joseph Blandisin jälkeen. Hän jakoi koko OHL:n syöttöpörssin kolmannen sijan Erie Ottersin Connor McDavidin kanssa ja sijoittui pistepörssissä kuudenneksi. Kaudella 2015–2016 Labanc voitti koko liigan piste- ja syöttöpörssin tehoilla 39+88=127. Hänet palkittiin pistepörssivoitostaan Eddie Powers Trophylla ja tehokkaimpana oikeana laitahyökkääjänä Jim Mahon Trophylla. Labanc voitti myös OHL:n tehotilaston lukemalla +60. Pudotuspeleissä hän oli Coltsin paras pistemies ja syöttäjä tehoilla 6+20=26 ja Labanc jakoi joukkueen sisäisen tehotilaston voiton Andrew Mangiapanen kanssa lukemalla +14. Hänet palkittiin kauden päätteeksi OHL:n parhaana yli-ikäisenä (täyttänyt syyskauden loputtua 20 vuotta) pelaajana Leo Lalonde Trophylla ja Labanc valittiin liigan toiseen tähdistökentälliseen.

Maaliskuussa 2016 Labanc teki kolmivuotisen tulokassopimuksen San Jose Sharksin kanssa. OHL-kauden 2015–2016 päätyttyä, huhtikuun lopulla hän liittyi amatööritry-out -sopimuksella AHL-joukkue San Jose Barracudaan, jossa Labanc pelasi yhden runkosarjaottelun. Myös syksyn 2016 harjoitusleirin päätteeksi Sharks lähetti hänet Barracudaan. Labanc debytoi Sharksin NHL-joukkueessa 8. marraskuuta 2016 vieraissa Washington Capitalsia vastaan. Hänet merkittiin joukkueen kakkosketjuun Logan Couturen ja Joonas Donskoin ketjuun. Labanc sai ottelussa jääaikaa 13.23 minuuttia ja hän keräsi teholukeman +1. Labanc sai myös yhden kahden minuutin jäähyn kampituksesta. NHL-uransa avausmaalin hän teki viidennessä ottelussaan 17. marraskuuta 2016 vieraissa St. Louis Bluesia vastaan. Labanc pelasi lopulta suurimman osan kaudesta 2016–2017 Sharksissa, jossa tulokaskausi toi 55 runkosarjaottelussa tehot 8+12=20. AHL:ssä hän teki 19 runkosarjaottelussa tehot 6+13=19 ja kolmessa playoff-ottelussa tehot 1+1=2.

Heinäkuussa 2019 Labanc teki vuoden jatkosopimuksen Sharksin kanssa. Lokakuussa 2020 Labanc teki Sharksin kanssa nelivuotisen ja yhteensä 18,9 miljoonan dollarin arvoisen jatkosopimuksen.

### Maajoukkueura

Labanc edusti Yhdysvaltoja alle 18-vuotiaiden MM-kilpailuissa vuonna 2013, jolloin hän voitti hopeaa. Labanc pelasi myös World U-17 Hockey Challengessa vuonna 2012, jolloin hän voitti hopeaa.

### Muuta

Myös Kevin Labancin isä Milan Labanc pelasi jääkiekkoa pääsarjatasolla Slovakiassa HK Spišská Nová Vesin joukkueessa, mutta lopetti ammattilaisuransa epäsäännöllisen palkanmaksun takia vain 21-vuotiaana vuonna 1994 ja muutti vaimonsa Anikan kanssa Yhdysvaltoihin.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | New Jersey Rockets | MetJHL | 36 | 13 | 33 | 46 | 16 | 2 | 1 | 0 | 1 | 0 |
|  | New Jersey Rockets | AtJHL | 5 | 0 | 1 | 1 | 2 | – | – | – | – | – |
| 2011–2012 | US NTDP | USHL | 33 | 3 | 8 | 11 | 10 | 2 | 0 | 0 | 0 | 2 |
| 2012–2013 | US NTDP | USHL | 26 | 3 | 6 | 9 | 8 | – | – | – | – | – |  |  |  |  |  |  | U18 | 7 | 1 | 0 | 1 | 0 |
| 2013–2014 | Barrie Colts | OHL | 65 | 11 | 24 | 35 | 30 | 11 | 3 | 4 | 7 | 4 |
| 2014–2015 | Barrie Colts | OHL | 68 | 31 | 76 | 107 | 55 | 9 | 2 | 4 | 6 | 8 |
| 2015–2016 | Barrie Colts | OHL | 65 | 39 | 88 | 127 | 70 | 15 | 6 | 20 | 26 | 28 | Kakkostähdistö |
|  | San Jose Barracuda | AHL | – | – | – | – | – | 1 | 0 | 0 | 0 | 0 |
| 2016–2017 | San Jose Sharks | NHL | 55 | 8 | 12 | 20 | 22 | – | – | – | – | – |
|  | San Jose Barracuda | AHL | 19 | 6 | 13 | 19 | 24 | 3 | 1 | 1 | 2 | 0 |
| 2017–2018 | San Jose Sharks | NHL | 77 | 11 | 29 | 40 | 32 | 10 | 1 | 4 | 5 | 2 |
|  | San Jose Barracuda | AHL | 2 | 1 | 3 | 4 | 2 | – | – | – | – | – |
| 2018–2019 | San Jose Sharks | NHL | 82 | 17 | 39 | 56 | 36 | 20 | 4 | 5 | 9 | 14 |
| 2019–2020 | San Jose Sharks | NHL | 70 | 14 | 19 | 33 | 38 | – | – | – | – | – |
| 2020–2021 | San Jose Sharks | NHL | 55 | 12 | 16 | 28 | 31 | – | – | – | – | – |  |  |  |  |  |  | MM | 10 | 2 | 4 | 6 | 0 |
| 2021–2022 | San Jose Sharks | NHL | 21 | 3 | 3 | 6 | 6 | – | – | – | – | – |
| 2022–2023 | San Jose Sharks | NHL | 72 | 15 | 18 | 33 | 36 | – | – | – | – | – |
| 7 kausi | yhteensä | NHL | 432 | 80 | 136 | 216 | 201 | 30 | 5 | 9 | 14 | 16 |
| 3 kautta | yhteensä | AHL | 19 | 6 | 13 | 19 | 24 | 4 | 1 | 1 | 2 | 0 |

Lähteet
-------

* Kevin Labanc The Internet Hockey Databasessa (englanniksi)
* Kevin Labanc *Elite Prospects*. Everysport Media Group AB.  (englanniksi)

### Viitteet

1. 1 2  Kevin Labanc The Internet Hockey Databasessa (englanniksi)
2. 1 2 3  Kevin Labanc *Elite Prospects*. Everysport Media Group AB.  (englanniksi)
3. ↑  Labanc Signs  4.7.2013. Barrie Colts. Viitattu 30.10.2016. (englanniksi)
4. ↑  All-American Prospects Game All-Time Roster USA HOCKEY ALL AMERICAN PROSPECTS GAME.  Arkistoitu 26.8.2016. Viitattu 30.10.2016. (englanniksi)
5. ↑  Sharks Sign Forward Kevin Labanc  9.3.2016. SAN JOSE:  San Jose Sharks. Viitattu 30.10.2016. (englanniksi)
6. ↑  San Jose Sharks tulokassopimukseen OHL:n pörssikärjen kanssa *Jatkoaika.com*.  10.3.2016. Jatkoaika r.y. Viitattu 30.10.2016.
7. ↑  San Jose Barracuda Twitterissä (englanniksi)
8. ↑  Sharks Assign Six Players To Barracuda  11.10.2016. SAN JOSE, Calif:  San Jose Barracuda. Viitattu 30.10.2016. (englanniksi)
9. ↑  San Jose Sharks at Washington Capitals – November 8th, 2016 *NHL.com*.  8.11.2016. San Jose Sharks. Viitattu 14.12.2016. (englanniksi)
10. ↑  Pashelka, Curtis: Sharks’ Kevin Labanc looks to build on solid NHL debut *mercurynews.com*.  8.11.2016. SUNRISE, Florida:  Digital First Media. Viitattu 14.12.2016. (englanniksi)
11. ↑  San Jose Sharks at St. Louis Blues – November 17th, 2016 *NHL.com*.  17.11.2016. San Jose Sharks. Viitattu 14.12.2016. (englanniksi)
12. ↑
13. ↑
14. ↑  Brali by ste Kevina do slovenskej reprezentácie?  3.6.2020. Hockey Slovakia. Viitattu 3.12.2021. (slovakiksi)